ישיבת מליאה, כנסת 25, פרוטוקול מספר 95, 2023-07-18 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת

אמיר אוחנה:  היום יום שלישי כ"ט בתמוז התשפ"ג, 18 ביולי 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק לתיקון פקודת האגודות השיתופיות (מס' 12), התשפ"ג–2023, שהחזירה ועדת מיזמים ציבוריים

דן מרזוק:       כמו כן, הונחו לקריאה הראשונה מטעם הכנסת הצעות החוק הבאות: הצעת חוק לתיקון פקודת העיריות (מס' 154) (חלוקת הכנסות), התשפ"ג–2023, של חבר הכנסת יעקב אשר; הצעת חוק לפיצוי קורבנות טרור (פיצויים לדוגמה), התשפ"ג–2023, של חבר הכנסת יצחק פינדרוס וקבוצת חברי הכנסת; הצעת חוק התכנון והבנייה (תיקון מס' 147) (הוראות לעניין היטל השבחה) – דחיית תשלום אגב פירוד ופטור לשיפורי מיגון), התשפ"ג–2023, של חברי הכנסת יוסף טייב, מירב בן ארי וקבוצת חברי נכנסת

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום הוא נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת

אמיר אוחנה:  תודה רבה

אמיר אוחנה:  עד שאקבל לידיי את הרשימה, ראשון הדוברים יהיה חבר הכנסת ואליד אלהואשלה

אמיר אוחנה:  בבקשה

וליד אל-הואשלה: תודה, מכובדי היושב-ראש

וליד אל-הואשלה:  חבריי חברי הכנסת, אני רוצה להתייחס למה שקרה היום ביישוב תל ערד שבנגב

וליד אל-הואשלה:  כוחות של מינהל מקרקעי ישראל, בליווי דחפורים וכוחות משטרה, הגיעו ליישוב, הרסו מבנים, הרסו בתים וגם פגעו במרחב של המסגד שם

וליד אל-הואשלה:  זה לא מקובל

וליד אל-הואשלה:  המדינה והמינהל צריכים להתנהל בצורה אחרת ולא לפגוע במקומות קדושים – זה א

וליד אל-הואשלה:  ב

וליד אל-הואשלה:  פגעו בצינור המים של היישוב, ולכן המינהל וגם הרשות להסדרת היישובים הבדואיים בנגב מחויבים לתקן את הצינור הזה ולא להשאיר את היישוב והמשפחות שם ללא מים

וליד אל-הואשלה:  תודה

אמיר אוחנה: תודה לחבר הכנסת אלהואשלה

אמיר אוחנה:  יעלה ויבוא חבר הכנסת בועז טופורובסקי, ואחריו – חבר הכנסת סגן השר אבי מעוז

אמיר אוחנה:  בבקשה

בועז טופורובסקי: תודה, אדוני היושב-ראש

בועז טופורובסקי:  חבריי חברות וחברי הכנסת, כבישי ישראל המשיכו לדמם גם בשבוע האחרון

בועז טופורובסקי:  דם הקורבנות זועק מהאספלט השחור, ומעגל משפחת השכול ממשיך להתרחב

בועז טופורובסקי:  השעה הייתה שעת לילה מאוחרת

בועז טופורובסקי:  דנה בן שושן נושאת ברחמה תינוק, עולה על רכבה, לאחר משמרת לילה בעבודה, בדרך לארבעת ילדיה הקטנים שמחכים לה בבית

בועז טופורובסקי:  הנסיעה הייתה אמורה להיות עוד נסיעה שגרתית הביתה

בועז טופורובסקי:  היא עולה על כביש 89 לנסיעה האחרונה של חייה

בועז טופורובסקי:  בתאונה מחרידה, במרחק דקות ספורות מביתה, היא נהרגת במקום ומשאירה משפחה שלמה מאחוריה

בועז טופורובסקי:  גם התינוק בבטן שלה נהרג

בועז טופורובסקי:  הסיפור הזה טרגי וקורע לב, אבל אלו הם פניו של הקטל בכבישים

בועז טופורובסקי:       וכמו בכל שבוע, גם השבוע אציין את פרטי תאונות הדרכים הקטלניות שהתרחשו: ביום רביעי 12 ביולי נהרג הולך רגל בן 18 כאשר רכב פגע בו בצומת אלונים

בועז טופורובסקי:  ביום חמישי 13 ביולי נהרגה דנה בן שושן – היא הייתה בת 32 כשהתנגשה באוטובוס – אמרנו, בכביש 89 סמוך לצפת

בועז טופורובסקי:  ביום שבת 15 ביולי נהרג בן 25 בכביש בדרך לרהט, כביש 264, לאחר שרכבו סטה מהנתיב והתנגש ברכב אחר

בועז טופורובסקי:  ביום שני, אתמול, 17 ביולי, נהרגה אישה בת 60 בתאונה בכביש 60 סמוך לגילה

בועז טופורובסקי:  מתחילת השנה נהרגו 204 אנשים בדרכים, ואנחנו פשוט לא עושים מספיק בשביל להציל את האחרים שחייהם בסכנה

בועז טופורובסקי:  תודה רבה

אמיר אוחנה: תודה לחבר הכנסת טופורובסקי

אמיר אוחנה:  חבר הכנסת סגן השר אבי מעוז, ואחריו – חבר הכנסת יוסף עטאונה

אבי מעוז: תודה, אדוני היושב-ראש

אבי מעוז:  נאום הנדסה תודעה מס' 94, והפעם על דמוקרטיה ודיקטטורה

אבי מעוז:  כאשר "המחנה שהפסיד בבחירות" זועק דמוקרטיה זהו מפגן של הנדסת תודעה, כי כידוע דמוקרטיה היא שלטון הרוב, כלומר הממשלה שנבחרה על ידי רוב העם

אבי מעוז:  בניגוד לדמוקרטיה, בדיקטטורה המדינה נשלטת בידי המיעוט, כלומר בידי מנהיג או קבוצת מנהיגים שמחזיקים בסמכויות שלטוניות ללא מגבלות

אבי מעוז:  בדיקטטורה מדכאים חופש דיבור, לא מאפשרים להשמיע דעות שמנוגדות לאג'נדת ההנהגה ומשתמשים בהפחדה, באיומים ובאלימות כדי לשמר את השלטון

אבי מעוז:  נשמע מוכר? שופטים שנתנו לעצמם סמכויות בלתי מוגבלות – זו דיקטטורה; תקשורת שלא מאפשרת להשמיע כמעט שום דעה שחורגת ממה שהאליטה מרשה – זו דיקטטורה; בעלי דרגות שמשתמשים בהילה ובתפקיד שלהם כדי לאיים ולכפות את תפיסת העולם של המיעוט שבאופוזיציה לממשלה שמייצגת את הרוב – זו דיקטטורה

אבי מעוז:  עם ישראל מאס בדיקטטורה שהשתלטה עליו בעשרות השנים האחרונות ולא יאפשר את המשך שליטתה

אבי מעוז:  אני ממליץ לרוב השפוי של השמאל לקבל את הכרעת העם הברורה

אבי מעוז:  הגיע זמן דמוקרטיה

אמיר אוחנה: תודה לאדוני

אמיר אוחנה:  חבר הכנסת יוסף עטאונה, בבקשה

אמיר אוחנה:  אחריו – חבר הכנסת חמד עמאר

יוסף עטאונה: כבוד היושב-ראש, אכן עוד יום שחור בנגב

יוסף עטאונה:  כוחות ההרס של מינהל מקרקעי ישראל ושל רשות ההסדרה לבדואים מגיעים לתל לערד היום והורסים

יוסף עטאונה:  מה שקרה בערד היום: החברה הערבית הבדואית בנגב – כמעט על בסיס שבועי כוחות ההרס יוצאים והורסים לאנשים

יוסף עטאונה:  באיזו מדינה מתוקנת בעולם, ביום של חום כמו שהיה היום בארץ, הולכים ומשאירים משפחות שלמות ללא קורת גג? אי-אפשר במדינה מתוקנת

יוסף עטאונה:  אחריות המדינה היא לספק קורת גג לאזרחיה, ובנגב הממשלה מוצאת לנכון באופן שבועי להרוס

יוסף עטאונה:  המדיניות הזו צריכה להיפסק ומיידית

יוסף עטאונה:  צריך לספק פתרונות לאנשים האלה

יוסף עטאונה:  להרוס את הבתים לא יפתור את הבעיה

יוסף עטאונה:  ניסו את זה שנים על גבי שנים, והגיע הזמן לתת פתרונות לכפרים הבלתי-מוכרים בנגב ולספק להם אישורים כדי שיבנו לפי החוק

יוסף עטאונה:  תודה

אמיר אוחנה: תודה לחבר הכנסת עטאונה

אמיר אוחנה:  כעת יעלה ויבוא חבר הכנסת חמד עמאר

אמיר אוחנה:  אחריו – חבר הכנסת גלעד קריב

חמד עמאר: אדוני היושב-ראש, חבריי חברי הכנסת, ביום חמישי האחרון, בכביש חוצה פקיעין, עלה אוטובוס באש כתוצאה מתקלה טכנית

חמד עמאר:  האוטובוס שעלה באש גרם לעוד שרפה, של שתי מכוניות שעמדו לצד הכביש ושל מעבדת למחשבים, ועוד בית שהיו בתוכו אנשים כמעט עלה באש

חמד עמאר:  וכמה זמן לקח לכבאית להגיע למקום? 40 דקות

חמד עמאר:  40 דקות שלמות האוטובוס, שתי מכוניות ומעבדה עולים באש, ועוד בית כמעט עולה באש, אבל לכבאית לוקח 40 דקות

חמד עמאר:       דווקא באותו שבוע היה דיון בוועדת הכספים על עודפים תקציביים להעברת תקציב למשרד לביטחון פנים, ועלה נושא התקציב של כיבוי אש

חמד עמאר:  שם אני אמרתי שצריך להקים תחנה שתשרת את בית ג'ן, חורפיש ופקיעין, כי אם יקרה אסון שם ותקרה שרפה, ייקח הרבה זמן עד שתגיע כבאית לשם, ובאותו שבוע זה קורה

חמד עמאר:  לכן, אני קורא לשר לביטחון הפנים לשים תקציב לנושא הזה ולהקים תחנת כיבוי אש שתשרת את שלושת היישובים

חמד עמאר:  תודה רבה

אמיר אוחנה: תודה רבה

אמיר אוחנה:  חבר הכנסת גלעד קריב, ואחריו – אחרונת הדוברים לשלב זה, חברת הכנסת לימור סון הר מלך

גלעד קריב: אדוני היושב-ראש, אני מבקש לנצל את הדקה שלרשותי על מנת להודות לך על כך שאתמול בריאיון ששודר אמרת בכנות שאתה למדת על פרטי החקיקה המשפטית רק מנאומו של השר לוין, מאותה מסיבת עיתונאים מפורסמת שהוא קיים ב-4 בינואר

גלעד קריב:  ומדוע האמירה הזאת חשובה? כי שעות אחדות לפני שידור הריאיון, השר המקשר בין הממשלה לכנסת, השר הנוסף במשרד המשפטים, טען כאן, מעל הדוכן, שפרטי המהפכה המשטרית, מה זה, הוצגו בהרחבה במסגרת קמפיין הליכוד

גלעד קריב:  אני כמובן מייחס הרבה יותר אמינות לדבריך מאשר לדבריו, באופן כללי וגם בנקודה הספציפית

גלעד קריב:       ניתן להתדיין על הצורך ברפורמות משטריות כאלה ואחרות; דבר אחד אי-אפשר להסתיר מעיני הציבור: קמפיין מפלגת השלטון, קמפיין הליכוד, שאותו הוביל ראש הממשלה, לא הזכיר את המהפכה המשטרית, הציג סוגיות אחרות לגמרי

גלעד קריב:  הצגת המהפכה המשטרית והחקיקה המשפטית נעשתה בנאומו של השר לוין ב-4 בינואר, ומאז כל המדינה משועבדת לסדר-יומם של הקנאים והפונדמנטליסטים

גלעד קריב:  תודה, אדוני

אמיר אוחנה: טוב, אז אני גם אקח לי דקה משל עצמי, מכיוון שמה שירד בעריכה בריאיון הזה, ואני אומר אותו גם כאן, והוא מאוד ברור, זה שנושא הרפורמה המשפטית בהחלט היה חלק מהתוכניות שלנו

אמיר אוחנה:  אני עצמי - - -     

גלעד קריב: אהה, מפתיע - - -     

אמיר אוחנה: רגע

אמיר אוחנה:  אני עצמי הצגתי אותו בכל הערוצים

אמיר אוחנה:  קראתי לזה "תוכנית ארבעת השלבים"; חלק מהם נמצאים במסגרת הרפורמה המשפטית

אמיר אוחנה:  ראש הממשלה עצמו אמר לפני הבחירות: תהיה רפורמה במערכת המשפט

אמיר אוחנה:  כך שבהחלט, בהחלט, אי-אפשר להוציא את המשפט הזה שאמרתי, שעל התוכנית בהחלט שמעתי באותו ערב של מסיבת העיתונאים

גלעד קריב: הכול בסדר

אמיר אוחנה: אבל להגיד שהנושא לא היה על השולחן, לא היה מוכר לפני הבחירות – את זה אי-אפשר להגיד

אמיר אוחנה:  את זה אני מוריד מהשולחן

גלעד קריב: - - - ראש הממשלה הציג את פרטי הרפורמה לציבור - - -     

אמיר אוחנה: חברת הכנסת לימור סון הר מלך

אמיר אוחנה:  נוכל להמשיך את זה אחר כך

אמיר אוחנה:  אמרת – עניתי

אמיר אוחנה:  בבקשה, חברת הכנסת לימור סון הר מלך

אמיר אוחנה:  בבקשה

לימור סון הר-מלך: אדוני היושב-ראש, כנסת נכבדה, בכל שבוע אני עומדת כאן כדי לדבר על הפיגועים המושתקים שהתרחשו השבוע בכבישי יהודה ושומרון

לימור סון הר-מלך:  ביום רביעי האחרון תקפו מחבלים ערבים רועה צאן יהודי סמוך ליישוב נחליאל שבבנימין

לימור סון הר-מלך:  בנס האירוע הסתיים בפציעה קלה בלבד

לימור סון הר-מלך:  ביום חמישי, סמוך לחוות דורות עילית שליד אל מתן, נפצעו שני נערים מאבנים שהושלכו עליהם על ידי פורעים ערבים

לימור סון הר-מלך:  גם כאן, בנס, האירוע הסתיים בפציעה קלה

לימור סון הר-מלך:  בשבת חדר מחבל ליישוב עשהאל וברוך השם נוטרל

לימור סון הר-מלך:  ביום ראשון נפצעו אלרואי קאפח ושתי בנותיו בפיגוע ירי בצומת תקוע, ומפה אני רוצה לאחל להם רפואה שלמה

לימור סון הר-מלך:  האירוע הזה פורסם, כמובן, אבל רק בשל תוצאותיו הקשות

לימור סון הר-מלך:  ביום ראשון בלילה השליכו פורעים ערבים אבנים לעבר רכב ישראלי סמוך לעוג'ה שבבקעת הירדן

לימור סון הר-מלך:  בנס לא הייתה פגיעה בנפש

לימור סון הר-מלך:  אתמול, יום שני, ערבים השליכו אבנים לעבר רכבים ישראליים סמוך לעזון

לימור סון הר-מלך:  יהודי אחד נפצע קל

לימור סון הר-מלך:       חבריי, אנו חייבים לטפל בטרור הזה

לימור סון הר-מלך:  אנחנו חייבים לאפשר ביטחון לתושבי יהודה ושומרון, אחרת לא נוכל לומר שעשינו הכול על מנת למנוע את הנפגע הבא

לימור סון הר-מלך:  תודה רבה

אמיר אוחנה: טוב

אמיר אוחנה: חברי הכנסת, הנושא הבא שעל סדר-היום הוא שאילתות רגילות לשר התרבות והספורט

אמיר אוחנה:  אני מבין שישיב סגן השר טסלר, כך נאמר לי

אמיר אוחנה:  אכן, אז אנא, תפוס את מקומך, בבקשה

אמיר אוחנה: השאילתה הראשונה היא של חבר הכנסת איימן עודה, בנושא זריקת רימון על אוהדי סח'נין במשחק

אמיר אוחנה:  בבקשה, חבר הכנסת עודה

איימן עודה: כבוד היושב-ראש, כבוד סגן השר, טוב, לאחרונה אני משתמש במשקפיים, ואין עליי

איימן עודה:  אז במשחק בין קבוצת בני סח'נין לבית"ר ירושלים ב-11 במרץ 2023, אוהדי בית"ר שיגרו דבר שנחזה כזיקוק ישירות לעבר אוהדי סח'נין

איימן עודה:      רצוני לשאול:     1

איימן עודה:  האם הוטלו סנקציות על קבוצת בית"ר ירושלים?     2

איימן עודה:  כיצד הצליחו מפגינים להכניס זיקוקים ליציע תחת עיני המשטרה?     3

איימן עודה:  מה משרדך מתכוון לעשות לשם מיגור תופעות כאלה?     

אמיר אוחנה: תודה

אמיר אוחנה:  בבקשה, סגן השר

יעקב טסלר: תודה

יעקב טסלר:  ובכן, חבר הכנסת איימן עודה, כולך שומע?     

איימן עודה: מקשיב

יעקב טסלר: לגבי שאלתך על זריקת רימון על אוהדי סח'נין במשחק – מקרה מאוד חמור

יעקב טסלר:  ובכן, כפי שנמסר מאת ההתאחדות לכדורגל, מדוח שופט המשחק ודוח משקיף המשחק עולה כי נזרק זיקוק מיציע אוהדי בית"ר

יעקב טסלר:  בהתאם, קבוצת בית"ר ירושלים הועמדה לדין משמעתי, בין היתר בגין זריקת זיקוק מיציע אוהדי בית"ר ירושלים

יעקב טסלר:  הנושא יעלה לדיון בבית הדין המשמעתי, ונושא הטלת סנקציות, ככל שיהיו, ייקבע במסגרת הדיון האמור

יעקב טסלר:      לגבי שאלתך למשטרת ישראל, אני לא מייצג את משטרת ישראל, ולכן אני מפנה את אדוני לפנות למשטרת ישראל לקבל את תגובתם, תשובה על שאלתך, מה הם עשו בנידון

יעקב טסלר:      המשרד קידם לאחרונה תיקון חקיקה שבו הורחבו סמכויות הרחקה ואכיפה, לרבות לעניין זריקת חפצים

יעקב טסלר:  בנוסף, אושרו לאחרונה תקנות עבירות מינהלתיות, שמטרתן לאפשר אכיפה מהירה ואפקטיבית יותר במקרי הפרה מסוימים

יעקב טסלר:  התקנות פורסמו בתאריך 20 במאי 2023 ונכנסו כבר לתוקפן

יעקב טסלר:  תודה

אמיר אוחנה: יש שאלת המשך? בבקשה

איימן עודה: כבוד סגן השר, רציתי שתביא לי תשובה שכוללת את התייחסות המשטרה, כלומר, כשאני הגשתי את הבקשה, רציתי שתשאל אותם ותביא לי תשובה כוללת

איימן עודה:  אבל בכל זאת, מתי תתקיים ועדת המשמעת נגד בית"ר ירושלים?      

יעקב טסלר: כפי שאתה שמעת את דבריי בסוף, התקנות כבר פורסמו, נכנסו לתוקפן

יעקב טסלר:  זה בעצם נותן לנו כבר מענה כיום לפעול במקרה – כולנו תקווה שזה לא יקרה שוב

יעקב טסלר:  לגבי הדיון מתי זה הולך להיות – אני יודע שכבר זומנו; בדיוק את התאריכים אני לא יודע לומר לך

יעקב טסלר:  אני אבדוק ואני אעדכן אותך, בעזרת השם

איימן עודה: תודה

אמיר אוחנה: תודה רבה

אמיר אוחנה:       אנחנו נעבור לשאילתה הבאה

אמיר אוחנה:  אני חושב שעכשיו – גם היא שאלה של איימן עודה, אבל לדעתי זה לשרת התחבורה והבטיחות בדרכים, לא?     

יעקב טסלר: לא, אצלי

אמיר אוחנה: סליחה

אמיר אוחנה:  שאלה נוספת, בנושא: פערים מגזריים משמעותיים בפריסת מתקני הספורט

אמיר אוחנה:  בבקשה, חבר הכנסת איימן עודה

חמד עמאר: אני יכול לשאול - - -     

אמיר אוחנה: כן, לא, שלילי

איימן עודה: אחרי שנסיים

איימן עודה:  אבו עמר, אחרי שנסיים

איימן עודה:  תשאל

איימן עודה:  זכותך

אמיר אוחנה: לא

אמיר אוחנה:  אני רק אדגיש, מדובר בשאילתות רגילות

אמיר אוחנה:  אין שאלות נוספות בשאילתות רגילות, רק שאלת המשך לשואל

אמיר אוחנה:  זו לא שאילתה דחופה, להבדיל

איימן עודה: אני לא יכול להעביר לו את שאלת ההמשך שהוא ישאל אותה?     

אמיר אוחנה: לא

איימן עודה: טוב

איימן עודה:  כבוד היושב-ראש, סגן השר, דוח מבקר המדינה מחודש מאי 2023 הצביע על פערים מגזריים משמעותיים בפריסת מתקני הספורט

איימן עודה:  לפי הדוח, הנגישות של מתקני הספורט לתושבי רשויות ערביות נמוכה בכ-38% לעומת נגישותם לתושבי רשויות יהודיות

איימן עודה:      רצוני לשאול:     1

איימן עודה:  מדוע הפער הגדול?     2

איימן עודה:  האם השר פועל בנדון? אם כן – מהן התוכניות?     3

איימן עודה:  אם לא – מדוע?     

אמיר אוחנה: בבקשה

יעקב טסלר: תודה

יעקב טסלר:  בעבודת מטה שהתקיימה לצורך כתיבת תוכנית החומש תקאדום לחברה הערבית זוהו כמה חסמים לפריסת מתקני הספורט בחברה הערבית, ובין העיקריים שבהם: מחסור בקרקע זמינה לבנייה; חוסר סנכרון בתכנון ואי-התאמה של האומדן התקציבי לעלות הקמת המתקן בפועל; אמון רופף של התושבים כלפי מערכות השלטון המקומי ומחויבותן כלפי האזרח; מחסור בתשתיות ומגבלות בכוח הדרכה מקצועי; תנודות ושיקולים פוליטיים אשר בולמים פיתוח ויישום תוכנית התערבות רחבה

יעקב טסלר:      משרד התרבות והספורט פועל לפי תוכנית החומש לחברה הערבית בתרבות ובספורט

יעקב טסלר:  תוכנית חומש זו היא תוכנית אסטרטגית של משרד התרבות והמשרד לשוויון חברתי לקידום ולהנגשת הספורט והתרבות בחברה הערבית, תוך מתן דגש על צמצום פערים חברתיים, קידום השוויון, אורח חיים ספורטיבי ותרבותי, חיזוק תשתיות וקידום אומנים, יוצרים, ספורטאים וספורטאיות

יעקב טסלר:  התוכנית צפויה להביא להקמתם של עשרות מתקני ספורט חדשים, בריכות שחייה, אולמות ספורט, מתקני ג'ודו, מגרשי טניס, מגרשי אתלטיקה וכדורגל ואולמות כדורסל

יעקב טסלר:  כמו כן, היא תכלול בתוכה תוכנית אסטרטגית מובנית לאיתור ולטיפוח ספורטאים וספורטאיות עילית, אשר יגדילו את הייצוג של החברה הערבית בתחרויות ובנבחרת ישראל

יעקב טסלר:  בנוסף, הושק יחד עם קרן רש"י מיזם ג'וסור, שבמסגרתו מלווים את הרשויות המקומיות הערביות בתהליך הבקשה ומעצימים את נושאי התפקידים ברשויות אלה למען הובלת תהליך דומה בעתיד בכוחות עצמן

יעקב טסלר:  תודה

אמיר אוחנה: תודה רבה

אמיר אוחנה:  אם יש שאלת המשך לחבר הכנסת עודה, בבקשה

איימן עודה: כבוד סגן השר, האם אני יכול לקבל בכתב, בפירוט, את כל מה שדיברת, כולל תאריכים, מועדים? כי לפעמים תוכניות חומש משאירות הרבה דברים לשנה החמישית, ואז מכל מיני סיבות לא מתבצעות - - -     

יעקב טסלר: בשמחה

איימן עודה: אני רוצה עכשיו פירוט, כולל מועדים וזמנים

יעקב טסלר: בשמחה אני אמציא לך אותם

איימן עודה: תודה רבה לך

יעקב טסלר: תודה לך

אמיר אוחנה: תודה רבה

אמיר אוחנה:       כעת יעלה ויבוא סגן שרת התחבורה לשאילתות הבאות

אמיר אוחנה:  גם כאן יש לנו שאילתה, אם אני לא טועה, של חבר הכנסת איימן עודה, בנושא: אלימות נגד נהגי אוטובוס ערבים

אמיר אוחנה:  בבקשה, חבר הכנסת עודה

איימן עודה: כבוד היושב-ראש, כבוד סגן השר, בימים האחרונים הותקפו שני נהגי אוטובוס ערבים, ב-18 ביוני בשכונת רמות וב-14 ביוני באזור התחנה המרכזית בירושלים

איימן עודה:  הם מצטרפים לשורה ארוכה של נהגים ערבים שהותקפו ממניע גזעני תוך ניסיון למנוע הפרת חוק

איימן עודה:       רצוני לשאול:      1

איימן עודה:  כמה נהגים ערבים הותקפו בעשור האחרון?      2

איימן עודה:  מה עושה המשרד כדי להבטיח את בטיחותם של הנהגים הערבים? תודה

אמיר אוחנה: בבקשה

אורי מקלב: תודה רבה, חבר הכנסת איימן עודה, על השאלה החשובה

אורי מקלב:  ב-18 ביוני חזרתי לביתי בשכונת רמות ולא יכולתי להגיע לבית

אורי מקלב:  האוטובוסים עמדו בכל הסביבה

אורי מקלב:  שאלתי מה קרה, ואמרו לי שהייתה תקיפה מתמשכת של נהג, כנראה סוג של ויכוח עם נער, שבמקרה הזה הוא לא היה נוסע, אלא הגיע עם קורקינט וחסם, וזרקו אבנים על האוטובוס

אורי מקלב:  זה אירוע שהמשטרה טיפלה בו, ואני חושב שגם עצרה

אורי מקלב:  ידוע לי שהיא עצרה נער מהשכונה שההתנהלות שלו לא סטנדרטית

אורי מקלב:  בכל אופן, השאילתה שלך נכונה

אורי מקלב:  אני לא מכיר את האירוע השני

אורי מקלב:  זה רק בדברי התשובה שקיבלתי על הדברים שלך

אורי מקלב:       באופן כללי אני אתייחס לתשובות שקיבלתי ואחר כך אוסיף, ברשותך, גם משלי בעניין הזה

אורי מקלב:  ראשית דבר: תופעת האלימות בתחבורה הציבורית קיימת במגזרים שונים ובערים שונות ללא קשר למוצא הנהג

אורי מקלב:  אנו מגנים אותה בכל תוקף ופועלים בנחישות למגרה למען ביטחון ציבור הנהגים וציבור הנוסעים

אורי מקלב:       אני אולי אגיד את זה קצת אחרת

אורי מקלב:  קודם כול, אנחנו מגנים כל תקיפה של עובדי ציבור באשר הם עובדי ציבור

אורי מקלב:  תקיפה של נהג אוטובוס היא הרבה יותר חשופה, ולכן אנחנו צריכים לטפל בה במהירות ובנחישות כדי למגר אותה, כיוון שהממשק וחוסר ההגנה לכאורה לנהג – זה הרבה יותר מעובד ציבור באופן כללי; פתוח לכולם, אין שום מחסום

אורי מקלב:  עובר מזדמן מרגיש שהוא חשוף ושהוא יכול לתקוף נהגים

אורי מקלב:  ודאי שזאת הייתה תקיפה על רקע גזעני

אורי מקלב:  היום באופן כללי למעלה מ-70% הם נהגים ערבים בכל החברות ובכל הקווים או ברוב-רובם של הקווים, כך שכשמדברים על תקיפה, רוב התקיפות הן כלפי נהגים, והנהגים הם ערבים

אורי מקלב:       הממשק הקבוע בין הנוסע, האזרח, לבין הנהג הוא שהנהג הוא הדמות הראשונית שהנוסע נתקל בה כשהוא ממתין הרבה זמן לאוטובוס וכשהאוטובוס לא מגיע

אורי מקלב:  כשהוא ממורמר על כל העולם ומאחר לרופא או למקום העבודה, והוא ונמצא במצב לא רגוע, הממשק הראשון שהוא מוציא את זה עליו הוא הנהג

אורי מקלב:  לכן, ודאי שצריך לחזק את הנהגים בנושא הזה, וזה מה שאנחנו עושים

אורי מקלב:  משרד התחבורה, דרך החברות, מכנס אותם ומחזק אותם בעבודה ומשתדל לתת להם גם הגנות

אורי מקלב:  כפי שידוע, הושקעו מאות מיליונים של שקלים – עשרות מיליונים, בוודאי, אבל כפי שידוע לי זה מאות מיליוני שקלים – בהגנה על הנהג

אורי מקלב:  היום בחלק גדול מהאוטובוסים הנהגים כבר מוגנים בהגנה ששומרת עליהם מפני תקיפות ומפני התנכלויות של נוסעים

אורי מקלב:       אנחנו לא מסתפקים בזה ורוצים שזה יגיע לכל האוטובוסים

אורי מקלב:  משרד התחבורה, בהנחיית השרה – וגם לסייע למשטרת ישראל, שלא יכולה לעמוד בעומס משימותיה, ועל פי רוב, עד שהיא מגיעה, זה כבר מאוחר מדי, אחרי התקיפה של הנהג

אורי מקלב:  משרד התחבורה יזם תקציב של 80 מיליון שקל לצורך הקמת יחידה לטיפול בתופעת האלימות בתחבורה הציבורית

אורי מקלב:  זה כבר במקומות המועדים יותר, באזורים מועדים יותר וכו'

אורי מקלב:  בימים אלה נערך המשרד לפרסום מכרז לחברות האבטחה לצורך הקמת היחידה

אורי מקלב:  היחידה צפויה לפעול בכל רחבי הארץ ולספק מענה לנהגים ולנוסעים בכל הערים והמגזרים

אורי מקלב:       אני רוצה להגיד עוד משהו אחד: ככל שהתחבורה הציבורית נתקלת היום בקשיים, כך הממשקים והחיכוכים בין הנוסע לנהג הרבה יותר גדולים

אורי מקלב:  כשנוסע מגיע הביתה והוא מספר לילד שהנהג לא עצר לו, שדילג על תחנה, שהוא לא עצר בתחנה שבה היה צריך לרדת; כשנוסע באוטובוס אומר לנהג: תשמע, למה לא עצרת בתחנה, יש פה נוסעים – מערכת התחבורה הציבורית היום צריכה שיפור

אורי מקלב:  אנחנו מודעים לכך שזה הסיפור, ואנחנו לא מטאטאים את הדבר הזה

אורי מקלב:  אנחנו יודעים שהתחבורה הציבורית צריכה שיפור

אורי מקלב:  גם אי-אפשר להשיג היום את הנהגים הטובים ביותר, כי יש מחסור של אלפי נהגים

אורי מקלב:  זה אומר שאין גורם הרתעה

אורי מקלב:  נהג שלא מתנהג כראוי, אז גם אם החברה מפטרת אותו, למוחרת, או עוד באותו יום, הוא מתקבל לחברה אחרת

אורי מקלב:       כפי שאתה יודע, בכל מקום, בכל עבודה, כל אחד צריך לתת את המיטב, ככלל, לכל אזרחי ישראל

אורי מקלב:  לכן, גם ההגנה הפיזית שאנחנו גורמים לכך שתהיה לנהג והיחידה החדשה שקמה, עם מודעות ועם חיזוק הנהגים – אנחנו מחזקים את הנהגים

אורי מקלב:  בכל פגיעה בנהגים, ודאי פגיעה גזענית, שהיא חמורה יותר, המשטרה צריכה לפעול בנחישות מיוחדת, כמשימה מיוחדת

אורי מקלב:       אני רק רוצה להגיד לך שאין לנו נתונים, כיוון שכמו התשובה בשאילתה הקודמת, משטרת ישראל – עבירות אלימות עוברות לטיפול המשטרה, ולמשרד התחבורה אין סמכות, והוא גם לא מטפל בזה, הוא לא יודע נתונים

אורי מקלב:  אם אתה מבקש נתונים, צריך לפנות למשטרת ישראל

איימן עודה: אני רוצה עוד שאלה

יפעת שאשא ביטון: בבקשה

איימן עודה: כבוד סגן השר, מכיוון שאני מכיר אותך אישית, אני יודע שיש לך כוונות בכיוון הנכון

איימן עודה:  יחד עם זאת, עצם העובדה שיש אלימות – כל אלימות היא מגונה, ויחד עם זאת, יש level של הלאומי והלאומני

איימן עודה:  מתייחסים אחרת למישור הזה

איימן עודה:  לכן, אני מבקש מכבוד סגן השר, כשאני פונה אליו בשאילתה, לבדוק אצל המשטרה ולתת לי מענה כמה אנשים נפגעו על רקע לאומני

איימן עודה:  אני מבקש ממך שתספק לי את הנתון הזה, בבקשה

אורי מקלב: אתה אמרת את זה גם בשאילתה הקודמת, ואני מבין אותך

אורי מקלב:  אני לא יכול לתת לך תשובה מלאה על כל השאלות

אורי מקלב:  מקובל היום שכל משרד אומר: זה לא קשור אליי, תפנה למשטרת ישראל או למשרד אחר, אבל אני מוכן לפנות עבורך למשטרת ישראל כדי לקבל נתונים

אורי מקלב:       אבל אני חוזר ואומר: ככל שהנהגים חשופים היום לאלימות – ויש היום אלימות כלפי נהגים, כלפי עובדי ציבור באוטובוסים באופן כללי – היום מנסים לעשות אלימות, וכל סמל של משהו - - -     

יפעת שאשא ביטון: השאלה היא אם זה בכל מקום

אורי מקלב: פוגעים בתחבורה, בנהגים, באוטובוסים

אורי מקלב:  לכן, זאת גם הסיבה שיש מחסור

אורי מקלב:  חלק מהסיבה שיש מחסור היא מכיוון שזה מקצוע – למה הוא צריך להיות נהג אוטובוס היום כשהוא יכול להיות נהג משאית? הוא יושב למעלה במשאית

אורי מקלב:  היום המשאיות משוכללות, טכנולוגיות

אורי מקלב:  הוא לוקח ליפטים מנמל אשדוד ומנמל חיפה, ארבע שעות פורקים לו את זה, והוא יכול לישון למעלה

אורי מקלב:  הוא אולי מרוויח יותר מנהג אוטובוס, הוא לא צריך לעבוד משמרות

אורי מקלב:       היום להשיג נהגים – אנחנו עושים בזה מאמץ

אורי מקלב:  משרד התחבורה רואה היום אתגר לאומי להשיג נהגי אוטובוס

אורי מקלב:  נמצא כאן גם שר התחבורה לשעבר

אורי מקלב:  מהתקופה שלו ועד היום יש מחסור של אלפי נהגים

אורי מקלב:  כל חברות התחבורה הציבורית – אומרים לי: 1,000 נהגים

אורי מקלב:  תביא לי מהמגזר החרדי, תביא

אורי מקלב:  אנחנו עכשיו עושים מבצע במגזר החרדי של ניסיון לעשות מסלול של נהגים כדי לתגבר התחבורה הציבורית

אורי מקלב:      אוטובוסים היום לא מבצעים נסיעות לא בגלל שמשרד התחבורה לא משלם על כך, לא בגלל שאין מימון ואין תקציב, אלא בגלל שהחברות לא יודעות לתת מענה

אורי מקלב:  הוא לא יכול להצניח נהג

אורי מקלב:  אוטובוס אולי כן, יש לו אוטובוסים, אבל אין לו נהגים

אורי מקלב:  לכן, הדבר הזה, החיכוך – אני רוצה להגיד לך שיש גם נהגים שבאים לחברת התחבורה ואומרים: באזור הזה אנחנו לא רוצים

אורי מקלב:  תן לי קווים דלילים, לא קווים עמוסי נוסעים

אורי מקלב:  אני רוצה לנסוע – למה אני צריך לעבוד? אף שבסך הכול היום נהג בתחבורה ציבורית צריך לעבוד – יש היום חוקים שמגינים עליו, והוא יכול לצאת עם משכורות של 12,000 שקלים, 14,000 שקלים, 15,000 שקלים

אורי מקלב:  זו לא משכורת רעב, אלה היום משכורות יפות שאפשר לקבל, ועם כל זאת, נהגים לא רוצים להגיע

אורי מקלב:  חלק מהסיבות זה אלימות, ואנחנו רואים את זה גם כדי להגן על הנהג, ולא פחות – גם כדי לכבד את המקצוע הזה

אורי מקלב:  בוודאי שכשזה נעשה על רקע לאומני, ודאי שמשטרת ישראל צריכה לטפל בתקיפות יתר

אורי מקלב:  תודה לך על השאלה

יפעת שאשא ביטון: תודה רבה

יפעת שאשא ביטון:       אני אשמח גם אם תהיה הוקעה של אלימות כמו שראינו כלפי נהגת בבני ברק

יפעת שאשא ביטון:  אנחנו באיזו תחושה של התפרקות פה במדינה הזאת, ולצערי הרב, זה הופך להיות נגע, כל נושא האלימות

אורי מקלב: גם אני ודאי מצפה לכל גינוי של אלימות

אורי מקלב:  זה שזה היה בבני ברק או לא בבני ברק, זה לא אומר שאני צריך להזדהות ואני צריך להיות הכתובת

יפעת שאשא ביטון: לא, נתתי לך את הדוגמה שהייתה

יפעת שאשא ביטון:  באותה מידה, אם זה היה קורה במקום אחר, הייתי אומרת את שם המקום

אורי מקלב: אנחנו כולנו מגנים כל אלימות שהיא, ולא לזהות סוג של אלימות בגלל שאולי נראה מרחוק

יפעת שאשא ביטון: לא, ברור

יפעת שאשא ביטון:  זו אמירה

אורי מקלב: אנחנו לא דוגלים בשום אלימות בשום מצב, לא על רקע לאומני ולא על רקע אישי

אורי מקלב:  ברור בעניין הזה

יפעת שאשא ביטון: אמירה כוללת

יפעת שאשא ביטון:  אמרתי, זה הפך להיות נגע, כל האלימות בחברה

יפעת שאשא ביטון:  המדינה בוערת

יפעת שאשא ביטון:  הזדמנות נוספת לקרוא להרגעת הרוחות, וזה יכול לקרות רק כאן, בתוך הבית הזה, אבל זה כבר דיון נוסף

איימן עודה: צריך לעצור את ההפיכה המשטרית

יפעת שאשא ביטון: נכון

יפעת שאשא ביטון:  אז אמרתי, זה דיון שאנחנו מנהלים אותו עכשיו, וזה מה שנכון וטוב שיקרה

יפעת שאשא ביטון:       יש שאילתה נוספת

יפעת שאשא ביטון:  נעבור לשאילתה הבאה, של חבר הכנסת אליהו ברוכי

מיכאל ביטון: אני הייתי לפני

אורי מקלב: ביטון נמצא פה

יפעת שאשא ביטון: יש שאילתה ראשונה של חבר הכנסת איימן עודה – היה, ירד

יפעת שאשא ביטון:  מופיע לי עכשיו ברוכי, ורק אחריו מופיע מיכאל ביטון, בסדר? לפי הסדר

יפעת שאשא ביטון:  בבקשה, חבר הכנסת ברוכי

אורי מקלב: גם ברוך יהיה

אליהו ברוכי: כבוד השר, כבוד היושבת-ראש, בימים אלו נעשות עבודות ריבוד בכביש מס' 1

אליהו ברוכי:  הכביש נסגר בתחילת הלילה והנהגים נתקעים בפקק לזמן רב

אליהו ברוכי:       רצוני לשאול:     1

אליהו ברוכי:  האם מיידעים מראש את אפליקציות התחבורה השונות בדבר החסימות?     2

אליהו ברוכי:  מדוע החסימות לא נעשות במחלפים המקדימים לפני החסימה כדי לאפשר לרדת מהכביש מוקדם ולמצוא דרכים חלופיות?     3

אליהו ברוכי:  מדוע מבצעים בו-זמנית כמה עבודות במקטעים שונים לאורך הכביש, תוצאה המכפילה את זמן הנסיעה בציר? בבקשה

אורי מקלב: חבר הכנסת ברוכי, תודה רבה על השאלה

אורי מקלב:  זה אומר שאתה עובד עד מאוחר בלילה ואתה נתקל בעבודות בכביש ובחסימות בכביש

אורי מקלב:  אתה בוודאי גם מקבל תלונות מאזרחים במדינת ישראל – אחד הדברים שבאמת מתסכלים

אורי מקלב:  אתה נוסע אחרי יום עבודה, אתה בתקווה – אנשים לפעמים מכוונים את הנסיעות שלהם ללילה בתקווה שבלילה הכבישים יהיו פתוחים – ואז אתה נתקל בחסימות ובפקקים ארוכים שאתה אפילו לא יודע כמה זמן אתה עשוי או עלול להיתקע בהם

אורי מקלב:       אני רוצה להגיד לך, אני קצת כן מתמרן

אורי מקלב:  אני ביום נוסע יותר מהר ממה שאני נוסע בלילה

אורי מקלב:  הלילה הפך להיות עמוס גם בכבישים ראשיים

אורי מקלב:  כמובן שהעבודות מתבצעות בלילה במודע, בכוונה ובהיגיון, וכך צריך להיות

אורי מקלב:  בכלל, עבודות ריבוד בכבישים ועבודות בכבישים לא יכולות להיעשות כל השנה

אורי מקלב:  הן נעשות רק כשמזג האוויר מאפשר זאת

אורי מקלב:  אפילו בחורף, גם כשאין גשם – פעם לימדו אותי שצריך להיות כך וכך מעלות

אורי מקלב:  אם זה מתחת ל-8 או 9 מעלות, אני לא זוכר, אי-אפשר לרבד, כי הזפת צריכה טמפרטורה מסוימת

אורי מקלב:  זה צריך להיות מעל 9-8, ולפני זה הקור לא מאפשר לזפת להידבק או מפריע לעבודת הריבוד הטובה והמקצועית

אורי מקלב:       אתה גם מעלה משהו – מבצעים בו-זמנית כמה עבודות לאורך הכביש

אורי מקלב:  אני גם נתקלתי בכביש אחד בעבודות שהיו במקטע לפני שער הגיא

אורי מקלב:  אנשים חיכו 30 דקות עד שער הגיא, ומשער הגיא, אחרי 3-2 קילומטרים, עוד פעם עבודות משניות

אורי מקלב:  זה חסר היגיון

אורי מקלב:  ודאי שאפשר להיתקל

אורי מקלב:  אם ניקח את כביש 1 – אנשים יכולים לקבל עבודות בכביש 38, ואחרי זה יהיו עוד חסימה ועוד עבודות בכביש

אורי מקלב:       קודם כול, לשאלה הראשונה שלך, אנחנו באמת רוצים

אורי מקלב:  חברת נת"י יוזמת פיתוח ממשק אל מול חברת Waze ואף החל פיילוט לבדיקת הממשק ושיפורו, והוא יימשך כמה שבועות

אורי מקלב:  כשיושלם הפיתוח, יועברו ל-Waze דיווחים בדבר חסימות, והם יופצו למשתמש הדרך

אורי מקלב:  אז כבר, יחד איתך, אתה ודאי זירזת את זה, וחברת נת"י עושה את הפיתוח הזה

אורי מקלב:       גם בחסימות הרמטיות חברת נת"י מודיעה, ויש גם את המוקד שלה שבו אפשר לקבל את זה

אורי מקלב:  אני עשיתי את זה לא פעם: מרים טלפון למוקד של חברת נתיבי ישראל, ששם מודיעים באופן מפורט על הנושא של חסימות כבישים באופן כללי והעבודות הצפויות בכבישים אלה, ממקטע זה וזה

אורי מקלב:       שאלת שאלה נכונה שלא פעם נתקלתי בה

אורי מקלב:  פעם, בערב שבת לפני כמה שבועות, בשבתות של החורף, כשהיו עבודות בכביש, ובעקבות גשמים נוצרו בורות בכביש 77 – אני חושב שזה היה מצומת המוביל עד צומת גולני – מה שקרה הוא שחסמו את הכביש בעבודות

אורי מקלב:  במקום שהמשטרה תעצור את התנועה בצומת המוביל כך שאנשים לא היו תקועים בפקק שעה וחצי, שעתיים – הם לא הספיקו להגיע לשבת – היו יכולים למצוא אלטרנטיבה

אורי מקלב:  זה נכון, ואלה באמת דברים שאני מדבר עליהם עם משטרת ישראל

אורי מקלב:  לא לעמוד במקום האירוע – תעמדו הרבה לפני זה

אורי מקלב:       הנושא הזה של הפרדה בין עבודות בכבישים לבין הנוסע הוא דבר שנמצא על שולחני ואני מלווה אותו

אורי מקלב:  טוב שאתה עכשיו, דרך הכנסת, תעשה את זה

אורי מקלב:  זה דבר שגורם סבל רב לנוסעים

אורי מקלב:  העבודה בכביש באיזשהו מקום מנותקת מההשלכות

אורי מקלב:  עובד הכביש מקבל את המשכורת שלו על העבודה עד הבוקר

אורי מקלב:  הוא לא מסתכל אחורנית מה קורה 3, 4 ו-5 קילומטרים בפקקים

אורי מקלב:  הוא לא סובל מזה והוא לא יודע – תשחרר קצת, מכיוון שמשהו קורה אצלך בעבודה

אורי מקלב:  תשחרר

אורי מקלב:  לקחת עבודה, לעשות אותה בצורה קלה, לקחת שני מסלולים בבת אחת ולהשאיר רק מסלול אחד, במקום אולי לעבוד במקטעים באופן כללי – הקבלנים עושים מה שנוח להם, וצריך הרבה פיקוח, הרבה פיקוח

אורי מקלב:  אני הייתי סגן ראש עיריית ירושלים 15 שנה

אורי מקלב:  יש לי את הטלפונים של מנהלי אגפים

אורי מקלב:  כשאני נוסע בכביש פה בירושלים ואני רואה שב-22:00 כבר יש פקקים על כל כביש גולדה, אני מטלפן למנהל והוא אומר לי: מה? אסור להם להתחיל לעבוד

אורי מקלב:  אני עכשיו יוצא לשטח וקונס אותם

אורי מקלב:  זה משחק של חתול ועכבר מול המפעילים ומול הקבלנים, שיש להם את הכלים, יש להם את העובדים, והם רוצים לעשות את זה מהר, לגמור מהר ובצורה הקלה ביותר

אורי מקלב:  גם הצורה שהם מובילים את ההתנקזות משלושה - -      

יפעת שאשא ביטון: אדוני השר, אם אפשר – אדוני השר, אדוני השר, אם אפשר רק קצת יותר בשקט

יפעת שאשא ביטון:  לא נראה לי שהוא – אבל ננסה

אורי מקלב: - - מסלולים בבת אחת למסלול אחד

אורי מקלב:  הצורה המדורגת, שמשקיעים בה יותר עבודה – לעשות את זה כדי שלא תהיה התחככות בין כל המסלולים, שזה לוקח הרבה זמן

אורי מקלב:       יש הרבה מה לשפר

אורי מקלב:  אני מבין שגם הזמן היום קצר, בגלל שיש היום גם ועדה וגם מליאה אחר כך שמעכבת

אורי מקלב:  אני גם אנהל איתך שיחה אישית בעניין הזה

אורי מקלב:  צריך לפעול וחשוב לפעול בעניין הזה, כדי לפקח כל הזמן יותר ויותר

אורי מקלב:       דיברתי עם ניסים פרץ, מנכ"ל נתיבי ישראל

אורי מקלב:  ראיתי את העבודות הכפולות שהיו בכבישים וקיבלתי תלונות

אורי מקלב:  הוא באמת פעל כדי שלא יהיה

אורי מקלב:  כביש 1 עובר היום טיפול מיוחד, כי כפי שידוע, היו סימונים בכבישים, וזה לא סתם ריבוד

אורי מקלב:  היו הסימונים בכבישים כשנתנו את הנת"צ והפכו אותו משלושה נתיבים לנתיב פלוס שניים, כי זה גרם לפקקים

אורי מקלב:  כל ריבוד כזה וכל סימון של כל האורך מחדש זה ימים שלמים של עבודות שהכפילו

אורי מקלב:  צריך לציין שהם עושים עבודה חשובה

אורי מקלב:  כולנו רוצים לנסוע בכבישים טובים ונוחים אחרי שעושים את הסלילה, אחרי שעושים עבודות

אורי מקלב:  אנחנו יודעים את ההבדל בין כביש משובש

אורי מקלב:  ברוך השם, משתדלים שכבישי ישראל יהיו משופרים ומתוחזקים יותר – זה גם נוחות, זה גם בטיחות

אורי מקלב:  עבודות בכביש בסופו של דבר גורמות סבל לנוסע ואין לנו תמיד אלטרנטיבות

אורי מקלב:  אני מקבל את מה שאתה אומר, ונעשה

אורי מקלב:  ככל שיהיה מידע אמין, מהיר ונכון, כך אנחנו נשפר עבור הנוסע – נמנע ממנו סבל, שהוא באמת סבל רב, לחזור בלילה ולהיות תקוע בכבישים

אורי מקלב:  זה דבר לא פשוט

אורי מקלב:  תודה

יפעת שאשא ביטון: תודה רבה, סגן השרה

יפעת שאשא ביטון:       נעבור לשאילתה הבאה, של חבר הכנסת מיכאל מרדכי ביטון, בנושא: התנהלות תגובת פקח לאזרחים אשר לא תיקפו את נסיעתם בשוגג

יפעת שאשא ביטון:  בבקשה, חבר הכנסת ביטון

מיכאל ביטון: סגן השר מקלב, מה שלומך?      

אורי מקלב: ברוך השם

אורי מקלב:  אני חש בזה שאתה לא יושב-ראש ועדת הכלכלה, ואת זה צריך לציין

אורי מקלב:  אחרת, אני יודע שהייתי מוזמן – אני לא יודע אם הייתי מוזמן; אני הייתי זה ששואל, אני הייתי זה שיוזם את הדיון

מיכאל ביטון: גם אני מתגעגע אליך בוועדת כלכלה, אבל יש לכם חוב מוסרי בסוגיה של הרפורמה בתחבורה הציבורית, להוריד את המחירים בחזרה בקריית שמונה ובירוחם, עם כל הקשיים

מיכאל ביטון:       השאילתה –אתה מכיר את זה, אבל אנחנו חייבים לטפל בזה

מיכאל ביטון:  צרכני תחבורה ציבורית נדרשים לתקף את כרטיס הרב-קו בזמן שעולים על אמצעי התחבורה השונים

מיכאל ביטון:  אם האזרח לא מתקף את כרטיסו ונבדק בביקורת על ידי פקח, הוא נקנס

מיכאל ביטון:       מדוע נוהל זה חל על צרכנים אשר מחזיקים במינוי חופשי-חודשי, שהרי בלאו הכי שילמו מראש, או על קשישים מעל גיל 75? התשובה היא שרק ככה משלמים לחברות, אבל אם אדם שילם חופשי-חודשי, הוא צריך להיקנס? שהמדינה תמצא דרך להתחשבן ולשלם לחברות, ולא לתת קנס לאדם קשיש שכבר קנה חופשי-חודשי ובתום לב לא תיקף את הכרטיס

מיכאל ביטון:  לפחות כלפי קשישים, כלפי חיילים, שיש להם נסיעה חינם – לא להעניש אותם פעמיים

אורי מקלב: תודה רבה, אדוני השואל, חבר הכנסת מרדכי ביטון

אורי מקלב:  אני יודע שהנושאים האלה קרובים אליך

אורי מקלב:  התחלת בנושא של הרפורמה

אורי מקלב:  אין המקום כאן להרחיב בו, אבל בהחלט, הרפורמה החדשה של השרה מירי רגב תכלול הטבות גדולות לפריפריה, ועל זה היא שמה דגש

אורי מקלב:  עוד ערים ייכנסו לפריפריה, כך שבסך הכול אנחנו רוצים להוזיל את התחבורה הציבורית, ואני מקווה מאוד שזה יהיה באמת מועיל ויעיל מאוד, והרפורמה תיתן – לא מענה מלא; חלק מהדברים מורידים את הגיל של מקבלי הפטור; כל הצעירים יקבלו הנחה של סטודנטים, לא משנה אם סטודנט או לא סטודנט, מגיל 18 עד גיל 26

אורי מקלב:  יהיו כמה פרמטרים שהם מדד לפריפריאליות – יהיה מדד 5, מה שהיה מדד 1, ועוד דברים שבסופו של דבר יורידו את המחיר

אורי מקלב:       עכשיו אני רוצה להתמקד בשאילתה שלך

אורי מקלב:  אתה צודק

אורי מקלב:  קודם כול, פורמלית, התיקוף הוא חלק מהתשלום הטכנולוגי שיש היום בתחבורה הציבורית

אורי מקלב:  התשלום הטכנולוגי, שהוא טכנולוגי מתקדם, נותן את האפשרות לכך שלא צריך להתעסק עם הנהג

אורי מקלב:  הנהג יכול להתעסק רק בנסיעות

אורי מקלב:  אני גם מציע שאולי תשב, חבר הכנסת ביטון

אורי מקלב:  יהיה לי יותר קל

אורי מקלב:  כשאתה עומד – קשה לי ככה לראות אותך, וכשאתה יושב יותר קל לי, ואני מדבר בנוכחות יותר גדולה, במיוחד כשאתה יושב ליד הרמקול

אורי מקלב:  בכל אופן, הטכנולוגיה הזאת היא טכנולוגיה שמשפרת לנוסע את התשלום

אורי מקלב:  לא צריך עודף, אין לך עודף – יש לך כסף, יש לך רב-קו, או שיש לך אפליקציה, כל דרך שהיא

אורי מקלב:  אתה לא צריך לעלות – אתה עולה בכל התחנות מכל הדלתות

אורי מקלב:  חייבת להיות איזושהי ביקורת

אורי מקלב:  כשאתה פותח את האוטובוס לרווחה, יכולים לעלות – לנהג אין אף אחד שיכול לבקר את התשלום, וצריך לעשות איזו פעולה בעניין

אורי מקלב:  אני לא חולק על כך שצריך לעשות פעולה

אורי מקלב:       מעבר לזה, אני רק לא מוכן – אני מתווכח על האחוזים והמספרים של הלא-מתקפים, שלטענת משרד האוצר הם רבים, גם בקרב בני נוער וגם בקרב אנשים אחרים

אורי מקלב:  גם בקרב בני נוער, גם אם זה נכון, טענו שחופשי-חודשי לבני נוער, מה שלא היה עד עכשיו, זה אולי גורם

אורי מקלב:  אבל חודשי-חופשי – האבא קונה לילד חודשי-חופשי, ולא צריך שום מוטיבציה שזה לא יהיה תקף

אורי מקלב:  אני בטוח שהיום מספר הלא-מתקפים יורד, וגם אם הוא לא יורד, צריך לעשות הרבה הסברה

אורי מקלב:       התיקוף הוא חלק מזה שהוא אמצעי תשלום

אורי מקלב:  אתה אמרת בדבריך: חברות התחבורה הציבוריות מקבלות תמלוגים, מקבלות תמריצים, מקבלות תשלומים על סמך התיקוף הזה

אורי מקלב:  לא זו אף זו, זה גם נותן לך את האינדיקציות

אורי מקלב:  אביא לך דוגמה: כשנהג לא אסף נוסעים, הוא עצר בתחנות – גם היום, כשיש לנו מעקב טכנולוגי, עדיין אין טכנולוגי לגמרי

אורי מקלב:  אם אתה לא רואה, הוא יכול לעצור בתחנות, הוא מאט ואומר: אני לא בשירות, או שהוא אומר: אני לא יכול לקחת, ואז אתה לא יכול לדעת מה היה

אורי מקלב:  אבל כשאתה רואה שיש תלונה אחת בקו והוא אומר: זה לא היה, אז אם אתה רואה שלא היו תיקופים, או פחות תיקופים ממה שרגילים, וזה נותן אינדיקציות

אורי מקלב:  יש עוד מעלות לתיקופים האלה, וצריך לעשות אותם

אורי מקלב:       החוק – מה שלא הייתי בטוח, רציתי לבדוק – אי-תיקוף יכול לחייב אותך בקנס

אורי מקלב:  בדקו את זה

אורי מקלב:  החוק מחייב את התיקוף עצמו

אורי מקלב:  המפקח על התעבורה קבע שהתיקוף הוא חלק מאמצעי התשלום, אף שבהיגיון יש על מה להתווכח, ואני מתווכח על זה

אורי מקלב:  למה אני מתווכח על זה? כי אני רוצה להגיע למסקנה, להובלה של חוק שאני התחלתי אותו, ואם אני לא טועה גם עבר בקריאה טרומית, לעשות שתהיה דיפרנציאציה, שיהיו הבדלים בין קנס שנותנים למי שלא שילם – הקנס ניתן בעיקרון למי שלא משלם

אורי מקלב:  זה נכון, משלא שילמת, אתה צריך לשלם

אורי מקלב:  אי-תיקוף, לשלם קנס – זה צריך להיות משהו דרמטי שמפריע וגורם נזק גדול מאוד

אורי מקלב:  נניח שהיינו אומרים ככה: כל אחד שמקבל בתיבת הדואר שלו את הדואר והוא לא קיבל בזמן, הוא חייב לציין את זה

אורי מקלב:  אם אתה לא מציין את זה, אנחנו נקנוס אותך

אורי מקלב:  זה מהלך דרמטי, אבל מכיוון שמצד שני אנחנו הלכנו על מהלכים מאוד טכנולוגיים, בפתיחות גדולה מאוד באמון שיש לנו בציבור, אז התיקוף הוא צורך

אורי מקלב:  אני מסכים לכך שצריך להוריד את הסכום, ויש לי הצעת חוק, ואני גם מודיע לך שהוועדה לפניות הציבור יוזמת דיון שלם על הפיקוח, על ההתייחסות של הפקחים, על איך צריך לפקח, אם באמת זה נכון שאי-תשלום ואי-תיקוף יהיו באותה מידת קנס

אורי מקלב:  לדעתי, צריך להוריד אותו, ויש לנו הסכמה על כך עם משרד התחבורה

יפעת שאשא ביטון: שאלה נוספת, בבקשה

מיכאל ביטון: אני רוצה לשאול שאלת המשך

מיכאל ביטון:  דבר אחד – עד שתהיה חקיקה, אולי תהיה הוראת שעה או משהו שהשרה ואתה, כסגן השרה, עושים, ותיתנו הוראה לחברות ולפקחים לא לקנוס קשישים שהיה להם חופשי-חודשי; לא לקנוס חיילים שהיה להם חופשי-חודשי

מיכאל ביטון:  מי שלא שילם, שישלם קנס, אבל לתת קנס לחייל עם רב-קו שבא עייף מהצבא ושכח לתקף? בתקופת הביניים, עד שהחוק שלך יעבור, אל תיתנו קנסות לחיילים ולקשישים ששילמו מראש את כל הכסף חודש קדימה

מיכאל ביטון:       גם תדרוש, בתוך שנים ספורות, שכשאדם נכנס בשערי האוטובוס, כבר המגנומטר הזה קורא את הכרטיס שלו

מיכאל ביטון:  הוא לא אשם בזה שלא בנו טכנולוגיה שיודעת לדווח כראוי על זה שהוא שילם מראש על הנסיעה שלו באוטובוס

מיכאל ביטון:  הרי למה הוא צריך את התיקוף? כדי שההתחשבנות בין חברת האוטובוסים למשרד תהיה כראוי

מיכאל ביטון:  אבל הוא לא אשם בזה שלא עשו טכנולוגיה

מיכאל ביטון:  הוא לא צריך לשלם על זה קנס

מיכאל ביטון:  הוא בתום לב לא תיקף, לא בגלל שהוא מרוויח כסף

מיכאל ביטון:  הוא שילם את החודשי מראש, אין לו מה להרוויח, אין לו מה להפסיד

מיכאל ביטון:  זו טעות שנעשית בתום לב, כל שכן קשישים, כל שכן חיילים עייפים, כל שכן אוטובוס צפוף

מיכאל ביטון:  אני נסעתי פעם באוטובוס מהכותל, לפני חודשיים, והיו שם 120 איש ברכבת כזאת

מיכאל ביטון:  לא הגיעו למכשיר תיקוף בכלל, לא היה אפשר לזוז באוטובוס

מיכאל ביטון:  זה דבר אחד

מיכאל ביטון:       דבר שני – לגבי הרפורמה

מיכאל ביטון:  במקור, השרה רצתה איזה 700 ומשהו מיליון שקל לממן את הרפורמה שהיא קראה לה "צדק תחבורתי", שעוד לא מיושמת

יפעת שאשא ביטון: חבר הכנסת ביטון, סליחה שאני עוצרת אותך

יפעת שאשא ביטון:  תקשיב, חבר הכנסת רוטמן, אנחנו עדיין לא נמצאים במשטר שאתם מכוונים אליו

יפעת שאשא ביטון:  אתה עומד פה מול סגן השרה, מסמן לו עם העיניים, בלחץ, שהוא יסיים

שמחה רוטמן: אני עומד ומקשיב

יפעת שאשא ביטון: יש לנו ממילא עד 17:00

יפעת שאשא ביטון:  לאן אתה ממהר? מה כל כך בוער לך? תניח להם

שמחה רוטמן: אני מתעניין בתחבורה ציבורית

מיכאל ביטון: לא הבנתי מה קרה פה עכשיו

מיכאל ביטון:  לא הבנתי

שמחה רוטמן: שום דבר

יפעת שאשא ביטון: אני אסביר לך אחר כך

יפעת שאשא ביטון:  יש פה מישהו, שוטר, שעומד מולו ומנסה לסמן לו לסיים, לחוץ כאילו אין לנו את כל הלילה

אורי מקלב: אבל בסופו של דבר, עכשיו השואל שואל שאלה נוספת שלא ממין השאילתה

יפעת שאשא ביטון: בבקשה, חבר הכנסת ביטון

מיכאל ביטון: מותר לשאול גם שאלה נוספת, מקלב

מיכאל ביטון:  ממתי אנחנו לא נותנים לאנשים לתת תשובות כמו שצריך?     

אורי מקלב: מאה אחוז

אורי מקלב:  אבל זה לא מעין השאלה

יפעת שאשא ביטון: אתה בסדר גמור

יפעת שאשא ביטון:  קדימה

מיכאל ביטון: זה אפילו דיון ענייני

מיכאל ביטון:  לא הבנתי

אורי מקלב: כן, מאה אחוז

אורי מקלב:  אני מאוד מכבד את זה

שמחה רוטמן: סתם אומרים פה דברים

מיכאל ביטון: באמת מיותר

יפעת שאשא ביטון: הכול סתם

יפעת שאשא ביטון:  בבקשה, חבר הכנסת ביטון

מיכאל ביטון: זה אירוע מיותר לחלוטין

יפעת שאשא ביטון: יש עוד שתי הודעות, אז תרשום

מיכאל ביטון: ברפורמה של התחבורה הציבורית השרה ביקשה מעל 700 מיליון

מיכאל ביטון:  משרד האוצר הקצה לה 300 מיליון, ועכשיו ההתייקרות שהיא צריכה לספוג היא כ-300 מיליון

מיכאל ביטון:  האוצר אומר לה: ניקח את מה שיש לך לצדק תחבורתי כדי למנוע את ההתייקרות של ה-12%

מיכאל ביטון:  האם נכון הדבר? האם בסוף תהיה רפורמה אמיתית של צדק תחבורתי? האם תקיימו את מה שהבטחתם לי, שאתם תתקנו עיוותים ותחזירו כסף לפריפריה ולכל העניים שנפגעו משינוי המחירים?     

יפעת שאשא ביטון: תודה רבה

אורי מקלב: תודה רבה

אורי מקלב:  אני אתחיל מהשאלה האחרונה

אורי מקלב:  אני חושב שכשיש התייקרות כל כך גדולה – בכלל, ההצמדה של מחיר הנסיעה ליוקר המחיה, שעלה דרמטית, כשיש כזאת עלייה – נניח שהיינו מעלים את החלב בגלל המדד

אורי מקלב:  לא היו באים לאוצר: תסבסד את זה? אז הבקשה של שרת התחבורה למשרד האוצר היא שכשיש עלייה כזאת גדולה, של 12%, האוצר צריך להשתתף, ואי-אפשר להטיל את זה על השוטף של משרד התחבורה

אורי מקלב:  לכן, אני תומך בעמדת השרה בעניין הזה, ואני מקווה שיגיעו לסיכום, בסופו של דבר, כדי למנוע עליית מחירים

אורי מקלב:  השרה עושה את זה

אורי מקלב:  היא לא רוצה שתהיה עליית מחירים

אורי מקלב:       עכשיו לגבי כל הדברים שאתה העלית

אורי מקלב:  אלה שאלות נכונות

אורי מקלב:  לגבי האי-תיקוף, כשזה נעשה לא במוטיבציה לשקר, ויש קושי לא פעם לקשישים עם סלים, לנשים צעירות עם ילדים ועגלה, וקונסים ילדים בני 13 ו-14 – תופעות שאני חושב שהן תופעות לא נכונות

אורי מקלב:  אני מקיים דיונים במשרד התחבורה, אני מקיים דיונים עם חברות התחבורה הציבורית

מיכאל ביטון: אני סומך עליך, אבל תדע לך שקיבלתי את זה מכל הציבורים

אורי מקלב: אל תסמוך

אורי מקלב:  אני חושב שהיום גם לחבר כנסת יש תפקיד

אורי מקלב:  האוצר הוא שדורש היום לתגבר את התיקופים, את הקנסות, בתחבורה הציבורית

אורי מקלב:  זה חלק מהסיכום התקציבי שהוא עשה עם משרד התחבורה כדי למנוע את הדברים האלה

אורי מקלב:       עכשיו, יש כאן שני צדדים, ואני חושב שגם אם יש שני צדדים, האופן שבו זה נעשה על ידי חברת התחבורה הציבורית והמוטיבציה השלילית שיש להם, כולל תמריצים לפקחים, כולל תשלום המשכורת – זה דבר שלא יעלה על הדעת בעניין הזה

אורי מקלב:  ולכן אני חושב שצריך לטפל

אורי מקלב:      אני מציע, יש את הוועדה לפניות הציבור, והיושב-ראש הודיע לי שהוא מקיים על זה דיון, אולי אפילו עכשיו, עוד לפני הפגרה

אורי מקלב:  שם אני חושב שיהיה לך הרבה מה להגיד

אורי מקלב:  גם משרד התחבורה יגיד

אורי מקלב:  זה המקום לדון בהרחבה, יחד עם האוצר, בכל הנושא

מיכאל ביטון: אולי אבל, סגן השר, בגלל שהכוח הגדול הוא במשרד התחבורה, שזה יגיע לוועדת הכלכלה, שיש לה מנופים?     

אורי מקלב: אבל גם אתה עצמך אמרת שזה היה פניות ציבור

מיכאל ביטון: אבל זה לא - - -     

אורי מקלב: אפשר גם דיון בוועדת הכלכלה

מיכאל ביטון: אני רוצה בוועדת הכלכלה

אורי מקלב: אבל פניות ציבור היא ועדה חשובה

אורי מקלב:  אני עמדתי בראשה, אז אני חייב להגן עליה; כמו הוועדה לזכויות הילד, שהייתה ועדה חשובה, שעשו הרבה

אורי מקלב:  היו גם דיונים משותפים

מיכאל ביטון: סגן השר, מילאת מקום - - -     

אורי מקלב: הרבה דברים גדולים נעשו דרך הוועדה לפניות הציבור

אורי מקלב:  שינויים ממש מורכבים ומערכתיים בתוך משרדי הממשלה נעשו דרך הוועדה לפניות הציבור

אורי מקלב:  תודה רבה

מיכאל ביטון: אני מאוד סומך על זה שאתה מטפל

יפעת שאשא ביטון: תודה רבה

אורי מקלב: רק אם זה יהיה ביחד

מיכאל ביטון: מעקב

יפעת שאשא ביטון: תודה רבה לסגן השרה, ויישר כוח על ההתייחסות הרצינית והמעמיקה והתשובות המפורטות

יפעת שאשא ביטון: הודעה מטעם ועדת הכנסת

יפעת שאשא ביטון:  ימסור את ההודעה חבר הכנסת אריאל קלנר, בשם יושב-ראש ועדת הכנסת

יפעת שאשא ביטון:  בבקשה

): גברתי היושבת-ראש, אדוני השר, חברי הכנסת, הצעת חוק לקידום הנשים בישראל, התשפ"ג–2023, של חברת הכנסת לימור סון הר מלך, הועברה מהמליאה לוועדת הכנסת ביום כ"ג בתמוז התשפ"ג, 12 ביולי 2023, לצורך קביעת ועדה לדיון

):       ועדת הכנסת החליטה בישיבתה היום כי הצעת החוק האמורה תידון בוועדה משותפת של ועדת החוקה, חוק ומשפט והוועדה לקידום מעמד האישה ולשוויון מגדרי לפי ההרכב הבא: הוועדה תהיה בת עשרה חברים, חמישה חברים מכל ועדה

):  מטעם ועדת החוקה, חוק ומשפט – חברי הכנסת שמחה רוטמן, היושב-ראש, גלעד קריב, יצחק קרויזר, יעקב אשר וארז מלול; מטעם הוועדה לקידום מעמד האישה ולשוויון מגדרי – חברי הכנסת פנינה תמנו שטה, קטי שטרית, אימאן ח'טיב יאסין, מירב בן ארי ואלי דלל

):  תודה רבה

יפעת שאשא ביטון: הודעה למזכיר הכנסת, בבקשה

דן מרזוק: ברשות יושבת-ראש הישיבה, אני מתכבד להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק לתיקון פקודת בתי הסוהר (הוראות שעה), התשפ"ג–2023, שהחזירה הוועדה לביטחון הלאומי; הצעת חוק עבודת הנוער (תיקון מס' 21), התשפ"ג–2023, שהחזירה הוועדה לזכויות הילד

דן מרזוק:      מסקנות ועדת החינוך, התרבות והספורט בעקבות דיון מהיר בהצעתם של חברי הכנסת אליהו רביבו ואורית פרקש הכהן בנושא: פער ימי החופשה בין המשק לבין מערכת החינוך

דן מרזוק:  תודה

יפעת שאשא ביטון: תודה רבה

יפעת שאשא ביטון:       חבריי חברי הכנסת, תם סדר-היום

יפעת שאשא ביטון:  הישיבה הבאה תתקיים מחר, יום רביעי א' באב התשפ"ג, 19 ביולי 2023, בשעה 11:00

יפעת שאשא ביטון:  ישיבה זו נעולה